ରାଇମୋହନ ପରିଡ଼ା

ରାଇମୋହନ ପରିଡ଼ା (୧୦ ଜୁଲାଇ ୧୯୬୩ - ୨୪ ଜୁନ ୨୦୨୨) ଓଡ଼ିଶାରେ ଜନ୍ମଗ୍ରହଣ କରିଥିବା ଓଡ଼ିଆ କଥାଚିତ୍ର ଓ ଯାତ୍ରା ଜଗତର ଜଣେ ଜଣେ ଖଳ ଅଭିନେତା ଥିଲେ । ୧୯୮୪ ମସିହାରେ ଗଙ୍ଗ ଶିଉଳି ଚଳଚ୍ଚିତ୍ର ଜରିଆରେ ସେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ସେ ଯାତ୍ରା ଜଗତର ଅନେକ ନାଟକର ନିର୍ଦ୍ଦେଶନା ଦେବା ସହିତ କିଛି ଯାତ୍ରାପାର୍ଟିରେ ଅଭିନୟ ମଧ୍ୟ କରିଥିଲେ । ୨୪ ଜୁନ ୨୦୨୨ରେ ସେ ଆତ୍ମହତ୍ୟା କରିଥିଲେ ।

 ଜନ୍ମ, ପରିବାର ଓ ଶିକ୍ଷା 
ରାଇମୋହନ ୧୯୬୩ ମସିହାର ଜୁଲାଇ ୧୦ ତାରିଖରେ କେନ୍ଦୁଝର ଜିଲ୍ଲାର ଉଦୟପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ତୈଲୋକନାଥ ପରିଡ଼ା ଓ ମାତା ତିଳୋତ୍ତମା ପରିଡ଼ାଙ୍କର ପାଞ୍ଚ ସନ୍ତାନ ମଧ୍ୟରୁ ଏକମାତ୍ର ପୁତ୍ର ଥିଲେ ସେ । କରଞ୍ଜିଆ ମହାବିଦ୍ୟାଳୟରୁ ପାଠପଢ଼ା ଶେଷ କରି ସେ ଉତ୍କଳ ସଙ୍ଗୀତ ମହାବିଦ୍ୟାଳୟରୁ ଅଭିନୟ କଳାରେ ସ୍ନାତକ ଡୀଗ୍ରୀ ହାସଲ କରିଥିଲେ ।

ଅଭିନୟ ଜୀବନ 
ରାଇମୋହନ ହାଇସ୍କୁଲରେ ପଢ଼ିବାବେଳେ କଳା ପାହାଡ଼ ନାଟକରେ ମୁକୁନ୍ଦଦେବ ଚରିତ୍ରରେ ଅଭିନୟ କରିଥିଲେ । ପରେ କରଞ୍ଜିଆ ମହାବିଦ୍ୟାଳୟରେ ପଢ଼ିବାବେଳେ ବିଭିନ୍ନ ମଞ୍ଚ ନାଟକରେ ଅଭିନୟ କରିଥିଲେ । ତାଙ୍କ ଗାଁ କ୍ଲବ୍‌ରେ ତାଙ୍କ ଅଭିନୀତ ଏକ ନାଟକ ଦେଖି ତାଙ୍କ ବାପା ତାଙ୍କର ସଙ୍ଗୀତ ମହାବିଦ୍ୟାଳୟରେ ନାମ ଲେଖାଇଥିଲେ ।

ସଙ୍ଗୀତ ମହାନବିଦ୍ୟାଳୟରେ ପଢ଼ିବା ସମୟରେ ସେ ରାଧା ପଣ୍ଡାଙ୍କ ନିର୍ଦ୍ଦେଶିତ ନାଟକ କୃଷ୍ଣାରେ ଭୀମ ଭୂମିକାରେ ଅଭିନୟ କରିଥିଲେ । ପରବର୍ତ୍ତୀ ସମୟରେ ସେ ଶତାବ୍ଦୀର କଳାକାର, ଅନ୍ୱେଷଣ, ନାଟ୍ୟ ଚେତନା, ସବୁଜ ନାଟ୍ୟ ସଂସ୍ଥା ଆଦି ନାଟକ ଦଳ ସହ କାର୍ଯ୍ୟ କରିଥିଲେ ।

ଉତ୍କଳ ସଙ୍ଗୀତ ମହାବିଦ୍ୟାଳୟରୁ ଅଭିନୟ କଳାରେ ଡିଗ୍ରୀ ହାସଲ କରିସାରିବା ପରେ ରାଇମୋହନ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବାକୁ ଉଦ୍ୟମ କରିଥିଲେ । ଆରମ୍ଭରୁ ସେ ନାୟକ ହେବାକୁ ଇଚ୍ଛା ପ୍ରକଟ କରିଥିଲେ ମାତ୍ର ସଫଳ ହୋଇ ପାରିନଥିଲେ ।

 ଓଡ଼ିଆ କଥାଚିତ୍ର ଜଗତ 
ସେ ପ୍ରଥମେ ମଞ୍ଚ ନାଟକରେ ଅଭିନୟ କରିବା ଆରମ୍ଭ କରିଥିଲେ । ୧୯୮୪ ମସିହାରେ ସେ ଗଙ୍ଗ ଶିଉଳିରେ ଏକ ଚରିତ୍ର ଅଭିନେତା ଭାବରେ କାର୍ଯ୍ୟ କରିଥିଲେ । ୧୯୮୬ ମସିହାରେ ମୁକ୍ତିଲାଭ କରିଥିବା ପକା କମ୍ବଳ ପୋତ ଛତାରେ ସେ ଏକ ଛୋଟ ଭୂମିକାରେ ଅଭିନୟ କରିଥିଲେ । ୧୯୮୯ ମସିହାରେ ସେ ସାଗର ଚଳଚ୍ଚିତ୍ରରେ ଖଳନାୟକ ଭାବରେ ଅଭିନୟ କରିଥିଲେ । ଏହାପରେ ସେ ଅନେକ ଚଳଚ୍ଚିତ୍ରରେ ଖଳନାୟକ ଭାବରେ ଅଭିନୟ କରିବା ସହିତ କିଛି ଚଳଚ୍ଚିତ୍ରରେ ସକାରତ୍ମକ ଭୂମିକାରେ ମଧ୍ୟ କାର୍ଯ୍ୟ କରିଥିଲେ ।

୧୯୯୧ ମସିହାରେ ମୁକ୍ତିଲାଭ କରିଥିବା କୋଟିଏ ମଣିଷ ଗୋଟିଏ ଜଗା ବ୍ୟତୀତ ତାଙ୍କ ଅଭିନୀତ ବାକି କଥାଚିତ୍ରଗୁଡ଼ିକ ସେତେଟା ସଫଳତା ପାଇନଥିଲା । ୧୯୯୨-୯୩ ମସିହାରେ ଭୀଷ୍ମ ପ୍ରତିଜ୍ଞା, ପଥର ଖସୁଚି ବଡ଼ ଦେଉଳୁ, ଉଦଣ୍ଡୀ ସୀତା, ନାଗ ପଞ୍ଚମୀରେ ତାଙ୍କ ଅଭିନୟକୁ ଅନେକ ପ୍ରସଂଶା ମିଳିବା ସହିତ ସେ ଜଣେ ଦୁର୍ଦ୍ଦାନ୍ତ ଖଳନାୟକ ଭାବରେ ଲୋକପ୍ରିୟତା ଅର୍ଜନ କରିଥିଲେ ।

୨୦୨୨ ମସିହାର ଜୁନ ୧୨ ତାରିଖରେ ଜୀବିତ ଥିବାବେଳେ ମୁକ୍ତିଲାଭ କରିଥିଲା ତାଙ୍କ ଶେଷ ଓଡ଼ିଆ କଥାଚିତ୍ର ଥିଲା ବିଶ୍ୱନାଥ ।

 ବଙ୍ଗଳା କଥାଚିତ୍ର ଜଗତ 
ଓଡ଼ିଆ କଥାଚିତ୍ର ଜଗତରେ କାର୍ଯ୍ୟ କରିବା ସହିତ ରାଇମୋହନ ବଙ୍ଗଳା କଥାଚିତ୍ର ଜଗତରେ ଜଗତରେ ମଧ୍ୟ କାର୍ଯ୍ୟ କରିଥିଲେ । ୨୦୦୨ ମସିହାରେ ସେ ପ୍ରଥମକରି ବଙ୍ଗଳା କଥାଚିତ୍ର ଜଗତରେ କାର୍ଯ୍ୟ କରିବା ଆରମ୍ଭ କରିଥିଲେ ଏବଂ ୧୫ଟି ବଙ୍ଗଳ ଚଳଚ୍ଚିତ୍ରରେ ଅଭିନୟ କରିଥିଲେ ।

 ଯାତ୍ରା ଜଗତ 
ରାଇମୋହନ ଓଡ଼ିଆ କଥାଚିତ୍ର ଜଗତରେ ଅଭିନୟ କରିବା ସହିତ ଯାତ୍ରା ଜଗତରେ ମଧ୍ୟ ଅଭିନୟ କରିଥିଲେ । ସେ ୧୯୯୧-୯୨ ମସିହାରେ ଅଭିନେତା ଅଶ୍ରୁମୋଚନ ମହାନ୍ତିଙ୍କ ସହ ତାରିଣୀ ଗଣନାଟ୍ୟ ପାଇଁ ଚିନ୍ମୟ ଦାସଙ୍କ ରଚିତ ନାଟକ ଭଙ୍ଗା ଆଇନାର ନିର୍ଦ୍ଦେଶନା ଦେଇଥିଲେ, ଯାହାକି ସେ ସମୟରେ ଅନେକ ଲୋକପ୍ରିୟତା ସାଉଁଣ୍ଟିଥିଲା ।

ପରବର୍ତ୍ତୀ ସମୟରେ ସେ କଳିଙ୍ଗ ଗଣନାଟ୍ୟ, ତ୍ରିନାଥ ଗଣନାଟ୍ୟ, ରୁଦ୍ରାଣୀ ଗଣନାଟ୍ୟ, ଜଗନ୍ନାଥ ଗଣନାଟ୍ୟ, ଶୁଭଶ୍ରୀ ଗଣନାଟ୍ୟ, ନିର୍ମାଲ୍ୟ ଗଣନାଟ୍ୟ, ଓଡ଼ିଶା ଅପେରା, ଧରିତ୍ରୀ ଅପେରା, ଶ୍ରୀକ୍ଷେତ୍ର ଗଣନାଟ୍ୟ, ଗୌରୀ ଗଣନାଟ୍ୟ ଆଦିର ବିଭିନ୍ନ ନାଟକର ନିର୍ଦ୍ଦେଶନା ଦେଇଥିଲେ । ପରବର୍ତ୍ତୀ ସମୟରେ ସେ ଯାତ୍ରାରେ ନିର୍ଦ୍ଦେଶନା ଦେବା ସହିତ ଅଭିନୟ ମଧ୍ୟ କରିଥିଲେ ।

 ଦୂରଦର୍ଶନ 
ରାଇମୋହନ ଦୂରଦର୍ଶନରେ ଅନେକ ଧାରାବାହିକରେ ଅଭିନୟ କରିଥିଲେ । ମଞ୍ଜରୀ ଟିଭିରେ ପ୍ରସାରିତ ଧାରାବାହିକ ସିଂହଦ୍ୱାର ଥିଲା ତାଙ୍କ ଅଭିନୀତ ଶେଷ ଧାରାବାହିକ ।

 ଅଭିନୀତ ଓଡ଼ିଆ କଥାଚିତ୍ର 
 ମସିହା  ଚଳଚ୍ଚିତ୍ର  ଭୂମିକାମନ୍ତବ୍ୟ ୨୦୨୩ବାଜିବଲୋ ସାହାନାଇନାୟିକାଙ୍କ ବାପାଅଭିନୀତ ଶେଷ ଚଳଚ୍ଚିତ୍ର୨୦୨୨ବିଶ୍ୱନାଥଜୀବିତ ଅବସ୍ଥାରେ ମୁକ୍ତିଲାଭ କରିଥିବା ଶେଷ ଓଡ଼ିଆ କଥାଚିତ୍ର୨୦୨୧ଚୋରଣୀରାତି ସରି ସରି ଯାଉଛି୨୦୨୦ପ୍ରେମ ନା' ପାଗଳପଣଭାନୁ ପ୍ରତାପ୨୦୧୯ବନ୍ଧନ୨୦୧୪ମେଣ୍ଟାଲବିକିର ସମ୍ପର୍କୀୟ୨୦୧୩ଧର୍ମଶନି ଶଙ୍କଟ ୨୦୧୧  ବନ୍ଧନ ତୁ ମୋ ଗାର୍ଲ୍ ଫ୍ରେଣ୍ଡ୍ରୁଦ୍ର ପ୍ରତାପ ୨୦୧୦  ଆସିବୁ କେବେ ସାଜି ମୋ ରାଣୀ ନାଗିନା ତୁ ଥିଲେ ମୋ ଡର କାହାକୁ ତ୍ରିଲୋଚନ ୨୦୦୮  ନେଇଯା'ରେ ମେଘ ମତେ ଭାନୁ ପ୍ରତାପ ମୁନ୍ନା- ଏ ଲଭ୍ ଷ୍ଟୋରୀ ଦୁଃଶାସନ ବଳିଆରସିଂହଛାତି ଚିରି ଦେଲେ ତୁଇନ୍ଦ୍ରଜିତ ମୁଣ୍ଡା୨୦୦୭ରସିକ ନାଗରଜଗୁ ଦାଦା କାଳୀଶଙ୍କର ଓକିଲ ପତି ତୋ ବିନା ମୋ କାହାଣୀ ଅଧା ହରି ତୋ ପାଇଁ ନେବି ମୁଁ ଶହେ ଜନମ ପ୍ରେମ୍ ୨୦୦୬  ଦେ ମା ଶକ୍ତି ଦେ ତାନ୍ତ୍ରିକ ରକତେ ଲେଖିଚି ନାଁ ବିକ୍ରମ ବଳିଆରସିଂହ ତୁ ଏକା ଆମ ସାହା ଭରସା ୨୦୦୫ଅର୍ଜୁନସି.ଆଇ.ଡି. ଇନିସ୍‌ପେକ୍ଟର ବାବୁ ଆଇ ଲଭ ୟୁ ରଘୁପତିପ୍ରିୟା ମୋ ପ୍ରିୟାଚକ୍ରଧର ୨୦୦୪  କଣ୍ଢେଇ ଆଖିରେ ଲୁହ  ଶକୁନି ୨୦୦୩  ଯେ ପାଞ୍ଚେ ପର ମନ୍ଦ  ରାଘବ ସତ ମିଛ   ସୁନା ସଙ୍ଖାଳୀ  ରମାକାନ୍ତ ବିଧାତା  ବିକ୍ରମ ରାଏ ମା ମଙ୍ଗଳା  ତାନ୍ତ୍ରିକ ୨୦୦୨  ସମୟ ଖେଳୁଛି ଚକା ଭଉଁରୀ  ସେଇ ଝିଅଟିଯଦୁନାଥଙ୍କ ଜ୍ୱାଇଁପୁଅ ମୋର ଜଗତ ଜିତାରାଜା ସାହେବ କାଳି ଶଙ୍କରସିନ୍ଦୂର ନୁହେଁ ଖେଳଘରଧୀରେନ୍ଓଡ଼ିଆ ଓ ବଙ୍ଗଳା ଭାଷାରେ ଅଭିନୟ ୨୦୦୧  ଧର୍ମ ଦେବତା   ୧୯୯୯  ଧର୍ମ ନିକିତି  ଲାଲ ଜୟ ଶ୍ରୀରାମ  ମାଧବ ମଙ୍ଗରାଜକୃଷ୍ଣା କାବେରୀଛୋଟୁ ବାବୁମା ପରି କିଏ ହେବପର୍ଶୁରାମ ବଳବନ୍ତରାୟରାକ୍ଷୀ ଭିଜିଗଲା ଆଖି ଲୁହରେ ସରପଞ୍ଚ ବାବୁ  ଭଗବାନ ଚମ୍ପତିରାୟ୧୯୯୮ରୂପା ଗାଁର ସୁନା କନିଆଁ ସିଂହବାହିନୀ  ପ୍ରତାପସ୍ତ୍ରୀବିନୋଦସୁନା ପାଲିଙ୍କିଠିକାଦାର୧୯୯୭ଜୀବନସାଥୀରଣଜିତ ଲକ୍ଷେ ଶିବ ପୂଜି ପାଇଛି ପୁଅ ରାମ ଲକ୍ଷ୍ମଣରାକେଶ ସୁନା ସଂସାର ୧୯୯୬ଯଶୋଦାପଞ୍ଚାନନସୁନା ପୁଅ୧୯୯୫ସକଳ ତୀର୍ଥ ତୋ ଚରଣେରଣଜିତ କୁଳ ନନ୍ଦନ କାଳିଶଙ୍କର ଚୌଧୁରୀ ମଣି ନାଗେଶ୍ୱରୀ  ମୋ ମନ ଖାଲି ତୋରି ପାଇଁ ଦୁର୍ଯ୍ୟୋଧନ ଚମ୍ପତିରାୟ ରଣଭୂମି  ୧୯୯୪  ନାଗ ଜ୍ୟୋତି ପାଚେରୀ ଉଠିଲା ମଝି ଦୁଆରୁପଶୁପତି ସାଗର ଗଙ୍ଗା କୁମାର ଚୌଧୁରୀରଖିଲେ ଶିବ ମାରିବ କିଏବିକ୍ରମ ଦାସ ସୁନା ଭାଉଜ ରଣଜିତ ଏମିତି ଭାଇ ଜଗତେ ନାହିଁ ୧୯୯୩ପଥର ଖସୁଚି ବଡ଼ ଦେଉଳୁ ଦାଦାଗିରି ୧୯୯୨ଭୀଷ୍ମ ପ୍ରତିଜ୍ଞାମାରଙ୍ଗାନାଗ ପଞ୍ଚମୀରାଇ ଉଦଣ୍ଡୀ ସୀତା   ୧୯୯୧  କୋଟିଏ ମଣିଷ ଗୋଟିଏ ଜଗା  ନାଗାଆମ ଘର ଆମ ସଂସାରବାଦଲବସ୍ତ୍ର ହରଣଶକ୍ତି ଚୌଧୁରୀ ୧୯୯୦  ହସ ଲୁହ ଭରା ଦୁନିଆ  ଶନି ହିସାବ କରିବ କାଳିଆ  ଦଇବ ଦଉଡ଼ିଫଗୁ ୧୯୮୯  ସାଗର   ଆସୁଛି ମୋ କାଳିଆସୁନା  ଭୀମା ୧୯୮୭  ଚକା ଆଖି ସବୁ ଦେଖୁଛି   ୧୯୮୭  ପକା କମ୍ବଳ ପୋତ ଛତା   ୧୯୮୫  ସହରୀ ବାଘ   ୧୯୮୪  ଗଙ୍ଗ ଶିଉଳି  ଶିବୁପ୍ରଥମ ଓଡ଼ିଆ କଥାଚିତ୍ର

 ବ୍ୟକ୍ତିଗତ ଜୀବନ 
ଉତ୍କଳ ସଙ୍ଗୀତ ମହାବିଦ୍ୟାଳୟରେ ପଢ଼ିବା ସମୟରେ ତାଙ୍କ ତଳ ଶ୍ରେଣୀର ଛାତ୍ରୀ ରଞ୍ଜିତାଙ୍କୁ ପ୍ରେମ କରିଥିଲେ ଏବଂ ୧୯୯୨ ମସିହାରେ ସେ ତାଙ୍କୁ ବିବାହ କରିଥିଲେ । ଏହି ଦମ୍ପତିଙ୍କର ଶେଫାଳି ଓ ଉଦିତା ନାମରେ ଦୁଇ ଝିଅ ଅଛନ୍ତି ।

 ସମ୍ମାନ ଓ ପୁରସ୍କାର 
 ଓଡ଼ିଶା ରାଜ୍ୟ ଚଳଚ୍ଚିତ୍ର ପୁରସ୍କାର,  ୧୯୯୮ (ସ୍ୱତନ୍ତ୍ର ଜୁରୀ ସମ୍ମାନ)http://www.orissadiary.com/CurrentNews.asp?id=30737: ସତ ମିଛ କଥାଚିତ୍ର ପାଇଁ
 ଅଭିନନ୍ଦିକା ପୁରସ୍କାର - ୨୦୧୦

 ମୃତ୍ୟୁ 
ରାଇମୋହନ ୨୦୨୨ ମସିହାର ଜୁନ ୨୪ ତାରିଖରେ ଆତ୍ମହତ୍ୟା କରିଥିଲେ । ମୃତ୍ୟୁବେଳକୁ ତାଙ୍କୁ ୫୮ ବର୍ଷ ବୟସ ହୋଇଥିଲା ।

 ଆଧାର 

 ଅଧିକ ତଥ୍ୟ

 

ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:୨୦୨୨ ମୃତ୍ୟୁ
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ ଯାତ୍ରା ଅଭିନେତା